శంషాబాద్‌ ఎయిర్‌పోర్టు నుంచి
దక్షిణకొరియాకు భారత్‌ మామిడి
హైదరాబాద్‌, మే 28: జిఎంఆర్‌ అంతర్జాతీయ విమానాశ్రయం నుంచి దేశంలోనే మొట్ట మొదటిసారిగా మామిడిపండ్లను ఎగుమతిచేస్తున్నారు. రాజీవ్‌గాంధీ అంతర్జాతీయ విమానా శ్రయంనుంచి వివిధ పండ్లు ఉత్పత్తులను ఎగుమతిచేసేందుకు చక్కని వసతులు ఏర్పాటుచేసి నట్లు జిఎంఆర్‌ ఎయిర్‌పోర్టు సిఇఒ ఎస్‌జికె కిశోర్‌ వెల్లడించారు. మొదటిసారిగా దక్షిణకొరియాకు వాణిజ్యపరంగా రెండుటన్నుల భార తీయ మామిడిపండ్లను ఎగుమతిచేస్తున్నట్లు ప్రకటించింది. ఎయిర్‌పోర్టు లో హైదరాబాద్‌ మెంజీస్‌ ఎయిర్‌కార్గో నిర్వహిస్తున్న కార్గొ టెర్మినల్‌ ద్వారా ఈఎగుమతులు చేస్తోంది. ఇందుకోసం విజయనగరం కేంద్రంలో రైతు సోదరులతో చర్చలు జరిపి మంచి ప్యాక్‌హౌస్‌ను ఏర్పాటుచేసింది. ప్రభుత్వంనుంచి సకాలంలో అనుమతులు రావడంతో ప్రస్తుతం సువర్ణ రేఖ మామిడిని దక్షిణకొరియాకు ఎగుమతిచేస్తోంది.
దీనితో భారత్‌లోనే మొట్టమొదటి మామిడి ఎగుమతి ఎయిర్‌పోర్టుగా శంషాబాద్‌ అంతర్జాతీయ విమానాశ్రయం నిలిచిందని సిఇఒ ఎస్‌జికె కిశోర్‌ వివరించారు. సీజనల్‌ పండుగా మామిడికి వివిధ దేశాల్లో మంచి డిమాండ్‌ ఉంది. దక్షిణకొరియాకు ఈ సీజన్‌లో రోజుకు పది టన్నులవరకూ ఎగుమతి చేసే అవకాశం ఉందని అంచనా. శుద్ధిచేసిన ఆహార ఉత్పత్తుల ఎగుమతికి ముందుగా అపెడా అనుమతులవసరమవ్ఞతాయి. తెలంగాణ, ఆంధ్రప్రదేశ్‌, ఉత్తరకర్ణాటక, తూర్పు మహారాష్ట్ర ప్రాంతాల నుంచి కూడా మామిడి ఎగుమతులకు జిఎంఆర్‌, హెచ్‌ఎంఎసిపిఎల్‌ సంస్థలు కృషిచేస్తున్నాయి. అపెడా డిజిఎం సుధాకర్‌ మాట్లాడుతూ మొట్టమొదటి షిప్పింగ్‌ ఆర్‌జిఐఎ నుంచి రావడంగర్వకారణంగా ఉందన్నారు. భారత్‌ లో 25 శాతంవాటా తెలంగాణ,ఆంధ్రప్రదేశ్‌లలోనే ఉంటుందని, బంగినపల్లి, సువర్ణరేఖ, చెరుకు రసాలు, నీలమ్‌వంటిరకాలు ఎగుమతులకు ఎక్కువ డిమాండ్‌ ఉన్నాయన్నారు. పశ్చిమాసియా, అమె రికా, ఆస్ట్రేలియా, కెనడా,న్యూజిలాండ్‌ దేశాలకు సైతం ఎగుమతులుచేస్తున్నది. సిఇఒ కిశోర్‌ మాట్లా డుతూ భారతఫార్మా రాజధానిగాఉన్న హైదరాబాద్‌ నుంచి ఔషధాల ఎగుమతులతో పాటు మామిడివంటి సీజనల్‌ పండ్ల ఎగుమతులు జిఎం ఆర్‌ నుంచేమొదటిసారి జరగడంవల్ల ఎగుమతుల బేస్‌ మరింతపెరుగుతుందన్నారు.
ఎయిర్‌ పోర్టులో ప్రత్యేక హ్యాడ్లింగ్‌ కేంద్రం ఏర్పాటుచేయనున్నట్లు వెల్లడించారు. పాకిస్థాన్‌, వియ త్నాం, థాయిలాండ్‌, ఫిలిపైన్స్‌ మామిడిపంటకు భారత్‌ మామిడి గట్టిపోటీ ఇస్తుందన్నారు.